|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Politikai filozófia**  Modern politikai filozófiák  Szövegolvasó szeminárium  BBNSF17300  2024. ősz  **KURZUSLEÍRÁS**  A kurzus a politikai filozófia olyan témáiba nyújt betekintést az analitikus filozófiai hagyományhoz sorolható tanulmányok elemzése révén, mint az *igazságosság*, a *jog*, az *autonómia*, az *autoritás*, az *egyenlőség*, a *haszonelvűség*.  **Oktató**: Hankovszky Tamás ([tamas@hankovszky.com](mailto:tamas@hankovszky.com))  **Időpont**: kedd 8.15 – 9.45  **Hely**: 411  **Munkamódszer**  A szeminárium a hallgatók otthoni és órai aktivitására épülő oktatási forma. Az órák a résztvevők tanári irányítással folyó beszélgetésével telnek, mert ez hatékonyabb, mint a hallgatói referátumokra épülő szeminárium. Így a foglalkozások látogatása, a csapatmunka és a hétről-hétre való készülés elengedhetetlen. Az órákat a kijelölt szövegek feldolgozásának szenteljük. Ideális esetben az óra két részből áll majd. Először rekonstruáljuk az olvasott szerző gondolatmenetét. Második lépésben megkíséreljük az így nyert tételeket és érveket értékelni és más szerzők álláspontjával összevetni. A szövegek rekonstruálását rendszerint azzal kezdjünk, hogy elkülönítjük egymástól gondolati egységeit, és minden egységgel kapcsolatban megpróbálunk válaszolni három alapvető kérdésre. 1. Miről szól (mi lehetne a címe)? 2. Mit állít azzal kapcsolatban, amiről szól (milyen tételt fogalmaz meg)? 3. Miért fontos ez az állítás a szöveg által megvalósítani kívánt projekt szempontjából? Ezért az órára való készülés terjedjen ki a szöveg tagolására és e kérdések megválaszolására. A foglalkozásra a kijelölt szöveget mindenki *kinyomtatott formában* hozza magával! Telefonon, tableten hozott szöveg nem megfelelő.  **Követelmények**  A hallgatók a félév végén aláírást és gyakorlati jegyet kaphatnak. A foglalkozásokon való aktív részvétel mindegyiknek feltétele. A gyakorlati jegyet a minidolgozatok és az otthoni készülésre épülő órai munka határozzák meg. Ha ezek közül bármelyik elégtelen, a félév végi jegy is elégtelen.  Hiányzás A szemináriumokon a részvétel kötelező. A maximális hiányzási lehetőség 4x45 perc. Ennél több hiányzás esetén a kurzusra nem jár aláírás (így jegy sem). „Igazolt” és „igazolatlan” hiányzás között nincs különbség.  Órai munka Senki nem teljesítheti a kurzust anélkül, hogy bekapcsolódna az órákon folyó szakmai beszélgetésbe!  Minidolgozat A második héttől kezdve (az utolsót leszámítva) minden órára minidolgozatot kell írni.  *Téma*: a soron következő szöveg tartalmának összefoglalója. (Ha egy szöveget két héten át tárgyalunk, az első hétre az egészet, a második hétre egy megadott részét kell összefoglalni.) Egyszerűen (és leegyszerűsítően) mesélje el, miről szól a szöveg, mik a főbb tézisei, milyen nagyobb egységekből épül fel stb. A feladat tehát nem az, hogy a minidolgozat önállóan feldolgozza ugyanazt a témát, amelyről a szerző is beszélt, vagy arról mondjon valamit, hogy hogyan beszélt róla, hanem hogy a lehető legpontosabban adja vissza azt, amit mondott. Természetesen ez is interpretációt követel, hisz a szerző mondandójának lényegét kell megragadni. Mivel olykor egészen hosszú szövegeket kell röviden összefoglalni, a dolgozat értékelésnek egyik fontos szempontja, mennyire sikerült a lényeges pontokat kiemelnie.  *Leadási határidő* (kinyomtatva *és* elektronikusan is be kell adni):  elektronikusan: az adott órát megelőző hétfő 22.00 óra ([hankovszky@btk.ppke.hu](mailto:hankovszky@btk.ppke.hu))  és  kinyomtatva: az adott órán  A határidő után leadott dolgozatok elmulasztottnak számítanak.  Az elmulasztható dolgozatok megengedett száma 3. Ennél több mulasztás esetén a kurzusra nem jár aláírás (így jegy sem).  A leadott minidolgozatnak el kell érnie egy bizonyos minőséget ahhoz, hogy ne számítson elmulasztottnak (hanem legalább elégtelennek). Nehéz egzakt módon definiálni, hogy milyen szintet. A leadott szövegből mindenesetre ki kell derülnie, hogy készítője legalábbis elolvasta és alapszinten megértette az elemzett szöveget. Ha pl. az összefoglaló csak a szöveg első feléről számol be, ez a feltétel nem teljesül. Az is fontos, hogy az egyes hallgatók által leadott dolgozatok eléggé különbözzenek egymástól, ne egymás átfogalmazásai legyenek.  Az elmulasztott minidolgozat „nullásnak” számít, ám a három legrosszabb jegy (legyen az elmulasztás vagy bármi más következménye) a félév végi jegybe nem számít bele.  A minidolgozat *formai követelményei*:   * Címe az ismertetett szöveg címe legyen! * Terjedelme szóközökkel együtt minimum 2800, maximum 3000 karakter (kb. egy oldal) legyen! A betűméret, a sorköz vagy a margók beállításával formálja úgy a szöveget, hogy egy-egy minidolgozat férjen el egy oldalon, és esztétikusan töltse ki azt! * A szöveg legyen folytonos (tehát nem vázlatpontokból álló)! Legfeljebb *négy* bekezdésre tagolódjon! * Mindenféle bevezető nélkül kezdődjön azonnal a kijelölt szöveg tartalmának ismertetésével! * A bemutatott gondolatokat ne értékelje! * Alcímeket ne tartalmazzon! * Bibliográfiát ne tartalmazzon! * Lábjegyzeteket ne tartalmazzon! * Egy-egy szintagmánál hosszabb idézeteket ne tartalmazzon! * A szöveget elektronikusan .doc vagy .docx formátumban kell beadni (más formátumot, pl. PDF nem fogadok el). * A fájl címe két szóból álljon: a dolgozat írójának nevéből és a feldolgozott mű szerzőjének nevéből (pl. Hankovszky – Rawls)   A formailag nem megfelelő, (elektronikusan vagy nyomtatva) késve érkezett vagy a Word által is jelzett helyesírási hibákat tartalmazó dolgozatokat olvasatlanul elutasítom, és elmulasztottnak minősítem.  **Tankönyv**  Huoranszki Ferenc (szerk.): [*Modern politikai filozófia*](https://www.szaktars.hu/osiris/view/huoranszki-ferenc-szerk-modern-politikai-filozofia-szemeszter-1998/?pg=0&layout=l). Budapest, Osiris-Láthatatlan Kollégium, 1998. (A szaktars.hu anyagai az egyetem vagy bizonyos könyvtárak (pl. FSZEK) hálózatából elérhetők és letölthetők.)  **A tervezett menetrend**  Az időbeosztás és az olvasnivalók a félév folyamán változhatnak. Ezért az órákra való készülést ajánlott mindig a kurzus honlapjának felkeresésével kezdeni.   |  |  | | --- | --- | | 9.10. | kurzusmegbeszélés, bevezető megfontolások | | 9.17. | Rawls 1. – [Kérdések a szöveghez](http://hankovszky.tamas.btk.ppke.hu/okta/kerd-rawls.docx) | | 9.24. | Rawls 1. – [Kérdések a szöveghez](http://hankovszky.tamas.btk.ppke.hu/okta/kerd-rawls.docx) | | 10.1. | Nagel – [Kérdések a szöveghez](http://hankovszky.tamas.btk.ppke.hu/okta/kerd-nagel.doc) | | 10.8. | Nagel – [Kérdések a szöveghez](http://hankovszky.tamas.btk.ppke.hu/okta/kerd-nagel.doc) | | 10.15. | Dworkin – [Kérdések a szöveghez](http://hankovszky.tamas.btk.ppke.hu/okta/kerd-dworkin.doc) | | 10.22. | Dworkin – [Kérdések a szöveghez](http://hankovszky.tamas.btk.ppke.hu/okta/kerd-dworkin.doc) | | 10.29. | **Szünet** | | 11.5. | Nozick | | 11.12. | Raz – [Kérdések a szöveghez](http://hankovszky.tamas.btk.ppke.hu/okta/kerd-raz.doc) | | 11.19. | Wolff | | 11.26. | Simmons | | 12.03. | Sandel | | 12.10. | Összegzés, értékelés | |
|  |